Bosanska krajina

Bosanska krajina jest geografska regija Bosne i Hercegovine, podregija Bosne uklopljena u tri rijeke: Una, Sava i Vrbas. Regija je historijska, ekonomska i kulturna oblast Bosne i Hercegovine. Najveći grad i historijski centar je Banja Luka a ostali gradovi/općine su: Bihać, Cazin, Velika Kladuša, Bužim, Sanski Most, Prijedor, Gradiška, Kozarska Dubica, Novi Grad, Bosanska Krupa, Ključ, Bosanski Petrovac, Kotor-Varoš, Šipovo, Mrkonjić Grad, Drvar, Bosansko Grahovo, Kneževo, Laktaši i Čelinac.

Bosanska krajina nema administrativno utvrđene granice, niti ima političko predstavništvo u trenutnoj upravnoj strukturi države Bosne i Hercegovine, ali ima značajan kulturno-historijski identitet koji je formiran kroz mnoge historijske i ekonomske događaje.

 Ime 
Regija koju danas poznajemo kao Bosanska krajina djelomično je obuhvatala srednjovjekovne teritorije Donji Kraji i Zapadne strane. Osmanlije su teritoriju nazivali Serhat (). Između 16. i 19. vijeka teritorija između Une i Vrbasa je na nekim geografskim kartama označavana kao Turska Hrvatska. Pojam su prvi put svojim geografskim kartama koristili vojni kartografi koji su radili za Austro-osmanlijsku graničnu komisiju koja je oformljenja povodom mirovnih ugovora u Sremskim Karlovcima 1699. i Požarevcu 1718. Sredinom 19. vijeka ime Turska Hrvatska uglavnom je iščezlo nakon Austrougarskog pripajanja Bosne, te se termin Bosanska Krajina počeo češće koristiti, a prva upotreba tog termina bilježi se 1594.

 Kultura 

Institucije koje održavaju kulturni identitet Bosanske krajine su u Banjoj Luci, gdje se nalazi Muzej Bosanske krajine i Narodno Pozorište Bosanske krajine.

 Galerija 

 Također pogledajte 
 Bihaćka krajina

Reference

 Vanjski linkovi 
Krajina.ba | Informativni portal Bosanske krajine 

Kategorija:Regije Bosne i Hercegovine
Kategorija:Historijske regije Bosne i Hercegovine
*
*